Gesturi şi cuvinte obsecene într-o secţie de poliţie din Mioveni, Argeş. Autor - un consilier local din partea PSD. A fost filmat, iar imaginile au fost publicate pe internet.

Consilierul a ajuns la poliţie, unde s-a dezlănţuit, după ce patronul barului în care se afla a chemat agenţii pentru că făcea scandal şi nimeni nu se mai putea înţelege cu el. Bărbatul, în vârstă de 38 de ani, are dosar penal pentru tulburarea ordinii şi liniştii publice.

El şi-a dat astăzi demisia din funcţia de preşedinte al Consilului de Administraţie al Regiei Autonome de Drumuri Argeş.